সাজ্জাদ নোমানি

শায়খ খলিলুর রহমান সাজ্জাদ নোমানি (জন্ম: ১২ আগস্ট ১৯৫৫) () একজন ভারতীয় ইসলামি পণ্ডিত, অল ইন্ডিয়া মুসলিম পার্সোনাল ল বোর্ডের মুখপাত্র, শিক্ষাবিদ এবং বহু ইসলামী বইয়ের লেখক। তিনি নকশবন্দি তরিকার একজন পণ্ডিত, যা সুফিবাদের একটি প্রধান সুন্নি আধ্যাত্মিক তরিকা। বিএএমসিইএফ এবং ওমান মেশরামের সাথে তিনি ভারতের সংখ্যালঘুদের অধিকারের জন্য বিভিন্ন সক্রিয়তামূলক উদ্যোগ গ্রহণ করেছিলেন।

 প্রাথমিক জীবন 
সাজ্জাদ নোমানি ১৯৫৫ সালে ভারতের লখনৌতে জন্মগ্রহণ করেন। তার পিতা মানজুর নোমানি একজন বিশিষ্ট ইসলামি পণ্ডিত, ধর্মতত্ত্ববিদ, সাংবাদিক, লেখক এবং সমাজকর্মী ছিলেন। তার দাদা সুফি মুহাম্মদ হুসাইন ছিলেন একজন ব্যবসায়ী এবং জমিদার।

সাজ্জাদ নোমানি তার নিজ শহরে দারুল উলুম নাদওয়াতুল উলামা এবং দারুল উলুম দেওবন্দ থেকে স্নাতক ডিগ্রী লাভ করেন। পরবর্তীতে তিনি মদিনা ইসলামি বিশ্ববিদ্যালয়ে অধ্যয়ন করেন এবং কুরআন অধ্যয়নে ডক্টরেট সম্পন্ন করেন।

সাজ্জাদ নোমানি একজন শায়খ, পণ্ডিত এবং নকশবন্দি তরিকার শিক্ষক, যা সুফিবাদের একটি প্রধান সুন্নি আধ্যাত্মিক তরিকা। তিনি জুলফিকার আহমদ নকশবন্দীর শিষ্য।

 সক্রিয়তা 
অল ইন্ডিয়া মুসলিম পার্সোনাল ল বোর্ড দিন আউর দস্তুর বাঁচাও (ধর্ম-সংরক্ষণ সংবিধান) নামক ধর্মীয় সংখ্যালঘুদের সাংবিধানিক অধিকার ও বিশ্বাস রক্ষার জন্য একটি আন্দোলন শুরু করে। এই প্রচারণার নেতৃত্বে ছিলেন নোমানি। তিনি সচেতনতা সৃষ্টির জন্য সারা দেশ ভ্রমণ করেন।

তিনি ভারতীয় তরুণদের সন্ত্রাসী সংগঠনের প্রতি আকৃষ্ট হওয়া থেকে বিরত রাখতে সরকার, আইন প্রয়োগকারী সংস্থা, ধর্মীয় পণ্ডিত এবং প্রচার মাধ্যমের সাথে ঐক্যবদ্ধ হওয়ার আহ্বান জানান।

তিনি বিএএমসিইএফ এবং খ্রিস্টান, শিখ ও লিঙ্গায়েতের (কর্ণাটক) মত উপজাতি সম্প্রদায়ের ধর্মীয় পণ্ডিতদের সাথে ইউনিফর্ম সিভিল কোডের বিরুদ্ধে প্রচারণা চালিয়েছিল।

 রচনাবলি 
 ক্যয়া আব ভি না জাগোগে? (এখনো কি জাগ্রত হবেনা?)
 আল-ফুরকান (এই মাসিক সাময়িকী তার পিতা মানজুর নোমানী শুরু করেছিলেন)

 পাদটীকা 

 তথ্যসূত্র 

বিষয়শ্রেণী:১৯৫৫-এ জন্ম
বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:দেওবন্দি ব্যক্তি
বিষয়শ্রেণী:সুফি ধর্মীয় নেতা
বিষয়শ্রেণী:অল ইন্ডিয়া মুসলিম পার্সোনাল ল বোর্ডের ব্যক্তি
বিষয়শ্রেণী:লখনউয়ের ব্যক্তি
বিষয়শ্রেণী:ভারতের আলেম
বিষয়শ্রেণী:ভারতের উর্দু লেখক
বিষয়শ্রেণী:জীবিত ব্যক্তি
বিষয়শ্রেণী:ভারতীয় মানবাধিকার কর্মী
বিষয়শ্রেণী:মুহাদ্দিস
বিষয়শ্রেণী:ভারতীয় নাগরিক অধিকার কর্মী
বিষয়শ্রেণী:ভারতীয় সুফি
বিষয়শ্রেণী:ভারতীয় ধর্মীয় নেতা
বিষয়শ্রেণী:ভারতীয় ইসলামি শিক্ষার পণ্ডিত